ચાલો આજ્થી શરુ કરીએ એક નવી નક્કોર કોલમ.જેને આપણે નામ આપ્યુ છે,”હું અને તું ” જેમા વાત હશે ક્યારેક ભકિતની તો ક્યારેક શકિતની,ક્યારેક વ્હેમની તો ક્યારેક પ્રેમની. આપણા સહુના અંતર વચ્ચેનું અંતર ઘટાડવાનો અભિગમ રાખીશ લાગણીઓના વરસાદમાં પલાળવાની કોશિશ નહિ કરું પણ ભીંજવવાનો પ્રયત્ન ચોક્ક્સથી કરીશ.મારો પરિચય આપુ તો હું છું મીત જેને કલમ કાગળ,ઝાડ,રસ્તો,કોયલ,આકાશ,ધરતી,નદી,પવન,હરિ સાથે ગાઢ મૈત્રી છે.આકશ ન વરસે તો એને વઢુ.ધરતીને જોઈ એને વ્હાલ કરું.કોયલ સાથે કોરસમાં ગાવાની મઝા પડે.તો નદીને સાગરમાં ભળતા જોવાની મઝા પડે.